’n Pasiënt in die Tower- psigiatriese hospitaal in die Oos-Kaap is dood en 36 ander het ernstig siek geword nadat hulle vermoedelik voedselvergiftiging opgedoen het.
Hospitaalverslae wat Rapport gesien het, lui die dokter op bystand by die hospitaal was nie beskikbaar om Sango Jakatyana (45) te behandel nie. Hy is in die hospitaal dood.
Kupelo ontken dit. “Ons toets gereeld die gehalte van die kos en water wat vir pasiënte gegee word. Die informante het die verpakking van die hoenderlewers verkeerd gelees. Die kode waarna hulle gekyk het, was nie die vervaldatum nie, maar die naam van die vervaardiger en die datum waarop die verpakking vervaardig is.”
Jakatyana se niggie, Xolelwa Jakatyana, sê die hospitaal se weergawe van wat gebeur het, strook nie. “Die hospitaal het vir ons gesê hy is dood aan natuurlike oorsake. Maar die uitslae (van die nadoodse ondersoek) sê hy is dood weens ’n abnormale groot kolon. En sy ingewande en alles in sy buikarea was groen. Dit klink vir my glad nie natuurlik nie,” sê Xolelwa, wat in Grahamstad woon en gereeld by haar neef gaan kuier het.